దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
సుప్రీంకోర్టులో టీమిండియా కెప్టెన్ ధోనీకి ఊరట
విష్ణుమూర్తి ప్రకటన వివాదం నుంచి మహేందర్ సింగ్ ధోనీ బయటపడ్డాడు.
TNN | Updated:
Sep 5, 2016, 03:54PM IST
ఢిల్లీ: టీమిండియా కెప్టెన్ మహేందర్ సింగ్ ధోనీకి సుప్రీంకోర్టులో ఊరట లభించింది. విష్ణుమూర్తి రూపంలో ధోనీ దర్శనమిచ్చిన కేసును సోమవారం విచారణ జరిపిన కోర్టు...ధోనీ ఏ ఒక్కరి సెంటిమెంట్లను దెబ్బతీయలేదని అభిప్రాయపడుతూ ఈ కేసును కొట్టివేస్తున్నట్లు తీర్పును వెలువరించింది. గత కొన్ని రోజుల క్రితం ఓ ఆంగ్ల మ్యాగజైన్ కవర్ పేజీపై విష్ణుమూర్తి రూపంలో కనిపించిన మహేందర్ సింగ్ ధోనీ విదాదంలో చిక్కు కున్న విషయం తెలిసిందే. దీంతో ఓ వర్గానికి చెందిన వారు ..ధోనీ తమ మనోభావాలను దెబ్బతీశాడని ఆరోపిస్తూ అతనిపై అనంతరపురం కోర్టులో పిటిషన్ దాఖలు చేశారు. ఈ కేసును విచారణ జరిపిన అనంత కోర్టు .. ఆ ప్రకటనను తప్పుబడుతూ ధోనీపై నాన్ బెయిలబుల్ అరెస్ట్ వారెంట్ జారీ చేసింది. ఆ తర్వాత ఈ కేసులోనే ధోనీపై కర్నాటక హైకోర్టు క్రిమినల్ కేసుకు ఆదేశాలు జారీ చేసింది. దీంతో తాను ఎవరి మనోభావాలు దెబ్బతీయాలనే ఆలోచన తనకు లేదని.. అది ప్రకటన మాత్రమేనని అత్యున్నత ధర్మాసనంలో పిటిషన్ దాఖలు చేశాడు. దీనిపై విచారణ జరిపిన కోర్టు ..సోమవారం తుది తీర్పును వెలువరించింది.